CHOW ร่วงต่อ 29% วิตกญี่ปุ่นเปลี่ยนนโยบายรับซื้อไฟ กระทบโครงการโซลาร์ฟาร์ม
CHOW ร่วงต่อ 29% วิตกญี่ปุ่นเปลี่ยนนโยบายรับซื้อไฟ กระทบโครงการโซลาร์ฟาร์ม ล่าสุด ณ เวลา 10.05 น. อยู่ที่ระดับ 1.85 บาท ลบ 0.75 บาท หรือ 28.85% สูงสุดที่ระดับ 2.10 บาท ต่ำสุดที่ระดับ 1.85 บาท ด้วยมูลค่าการซื้อขาย 16.38 บาท
18 ม.ค. 2562

ผู้สื่อข่าวรายงานว่า บริษัท เชาว์ สตีล อินดัสทรี้ จำกัด (มหาชน) หรือ CHOW ณ เวลา 10.05 น. อยู่ที่ระดับ 1.85 บาท ลบ 0.75 บาท หรือ 28.85% สูงสุดที่ระดับ 2.10 บาท ต่ำสุดที่ระดับ 1.85 บาท ด้วยมูลค่าการซื้อขาย 16.38 บาท 

ทั้งนี้ ราคาหุ้น CHOW ปรับตัวลดลงต่อเป็นวันที่ 2 หลังวานนี้บริษัทแจ้งข้อมูลผ่านระบบสารสนเทศ ตลาดหลักทรัพย์แห่งประเทศไทย ว่า ตามที่ประเทศญี่ปุ่นมีการเปลี่ยนแปลงด้านนโยบายในการรับซื้อไฟฟ้าจากพลังงานแสงอาทิตย์ในประเทศญี่ปุ่น บริษัทฯมีโครงการที่เข้าข่ายนโยบายดังกล่าวนั้น มีกำลังการผลิตประมาณ 8 เมกะวัตต์ แต่ในส่วนของโครงการที่จำหน่ายไฟฟ้าเชิงพาณิชย์แล้ว โครงการที่อยู่ระหว่างการก่อสร้าง และโครงการอื่นๆ ไม่เข้าข่ายในนโยบายดังกล่าว